CELEX: 32010D0714
Language: mt
Date: 2010-11-25 00:00:00
Title: 2010/714/: Deċiżjoni tal-Kummissjoni tal- 25 ta' Novembru 2010 li temenda d-Deċiżjoni 2004/4/KE li tawtorizza Stati Membri li temporanjament jieħdu miżuri ta' emerġenza kontra t-tixrid ta' Pseudomonas solanacearum (Smith) Smith fir-rigward tal-Eġittu (notifikata bid-dokument numru C(2010) 8185)

26.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 310/14
            
         DEĊIŻJONI TAL-KUMMISSJONI
   tal-25 ta' Novembru 2010
   li temenda d-Deċiżjoni 2004/4/KE li tawtorizza Stati Membri li temporanjament jieħdu miżuri ta' emerġenza kontra t-tixrid ta' Pseudomonas solanacearum (Smith) Smith fir-rigward tal-Eġittu
   (notifikata bid-dokument numru C(2010) 8185)
   (2010/714/UE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (1), u b’mod partikolari l-Artikolu 16(3) tagħha,:
   Billi:
   
               (1)
            
            
               Skont id-Deċiżjoni tal-Kummissjoni 2004/4/KE (2), it-tuberi tas-Solanum tuberosum L., li joriġinaw fl-Eġittu, bħala prinċipju ma għandhomx jiddaħħlu fl-Unjoni. B’mod konformi ma' possibbiltà ta' deroga minn dik id-Deċiżjoni, id-dħul ta' tali tuberi fl-Unjoni ġie permess minn “żoni ħielsa minn insetti jew annimali qerrieda” u kien soġġett għal kundizzjonijiet speċifiċi fis-snin preċedenti, inkluż l-istaġun tal-importazzjoni 2009/2010.
            
         
               (2)
            
            
               Matul l-istaġun tal-importazzjoni 2009/2010 ġiet irreġistrata interċettazzjoni waħda biss ta' Pseudomonas solanacearum (Smith) Smith fl-Unjoni.
            
         
               (3)
            
            
               Kif mitlub mill-Eġittu u fid-dawl tal-informazzjoni mibgħuta minnu, il-Kummissjoni stabbilixxiet li r-riskju li jinxtered il-Pseudomonas solanacearum (Smith) Smith mad-dħul fl-Unjoni ta' tuberi tas-Solanum tuberosum L. minn “żoni fl-Eġittu ħielsa minn insetti jew annimali qerrieda” ġie mitigat biżżejjed, sakemm jiġu ssodisfati l-kundizzjonijiet speċifiċi indikati fid-Deċiżjoni 2004/4/KE.
            
         
               (4)
            
            
               Għalhekk, id-dħul fl-Unjoni ta' tuberi tas-Solanum tuberosum L., li joriġinaw minn “żoni fl-Eġittu ħielsa minn insetti jew annimali qerrieda”, għandu jiġi permess għall-istaġun tal-importazzjoni 2010/2011.
            
         
               (5)
            
            
               Id-Deċiżjoni 2004/4/KE stabbilixxiet li kellha tiġi riveduta sat-30 ta' Settembru 2010. Fid-dawl tas-sejbiet imsemmija hawn fuq, id-data ta' skadenza għar-reviżjoni għandha tiġi estiża.
            
         
               (6)
            
            
               Id-Deċiżjoni 2004/4/KE għalhekk għandha tiġi emendata skont dan.
            
         
               (7)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2004/4/KE għandha tiġi emendata kif ġej:
   
               1.
            
            
               Fl-Artikolu 2 (1), “2009/2010” għandu jiġi sostiwit bi “2010/2011”.
            
         
               2.
            
            
               Fl-Artikolu 4, “31 ta' Awwissu 2010” għandu jiġi sostiwit bi “31 ta' Awwissu 2011”.
            
         
               3.
            
            
               Fl-Artikolu 7, “30 ta' Settembru 2010” għandu jiġi sostiwit bi “30 ta' Settembru 2011”.
            
         
               4.
            
            
               L-Anness għandu jiġi emendat kif ġej:
               
                           (a)
                        
                        
                           fil-punt 1(b)(iii), “2009/2010” għandu jiġi sostiwit bi “2010/2011”;
                        
                     
                           (b)
                        
                        
                           fit-tieni inċiż tal-punt 1(b)(iii), “1 ta' Jannar 2010” għandu jiġi sostiwit bi “1 ta' Jannar 2011”;
                        
                     
                           (ċ)
                        
                        
                           fil-punt 1(b)(xii), “1 ta' Jannar 2010” għandu jiġi sostiwit bi “1 ta' Jannar 2011”.
                        
                     
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-25 ta’ Novembru 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  ĠU L 2, 6.1.2004, p. 50.